Am gasit comuna in care totul e anapoda. La Grivita, in judetul Galati ,primarul a dat ordin ca apa de la o panta de scurgere sa curga invers. Tot din grija aceluias primar, copacii de pe marginea drumului au fost ingropati in beton.

"Uitati-va cat este de strans! El vrea sa creasca si nu mai are cum. Da peste beton... Uitati! Daca aici cade un copil sau un animal, nu mai iese, mai ales sa fie apa. Asta-i hal de sant? E o capcana. Exact. As face o piscina, dar nu-mi da voie.", spun oamenii nemultumiti.

DA, DOAMNE, SA NU PLOUA!

Sa le luam pe rand. Prima ciudatenie, santul de evacuare a apei!

Pana acum o luna, apa de la ploi o lua la vale, in sens firesc! De cand au fost reamenajate rigolele, panta a disparut, iar siroaiele... numai la deal nu urca!

"La vecinul intra in curte. Daca e o ploaie torentiala, intra si la dumneavoastra. Tot ce-i posibil, dar... N-a facut sant si nici podeturi nu a facut aici, ca nu vrea sa faca doua. Am doua proprietati si trebuie sa faca doua, cum a facut si la altii. La mine nu vrea. Pai si cand vine o ploaie va intra apa in curte? Si daca ne inunda o scoate cu pompa! De ce nu a facut si acolo. Noi platim impozite. De ce nu a facut? Noi platim, gunoi, impozite, tot, ca toata lumea. Noua nu ne-a facut nimic incolo.", spun oamenii.

Pe o alta ulita, alta problema... de ras, dar parca mai mult de plans!

Toti copacii de pe marginea drumului au fost sufocati cu beton. Nici o palma de pamant nu mai gasesti la baza pomilor, insa asfalt... e cat vezi cu ochii!

"E specific lui Nita Chebac (n.r. primarul comunei Grivita) face ce vrea in comuna asta. Cum vedeti copacii bagati in beton, ii strange betonul nu-i mai poate dezvolta, cam asa si cu comuna. Se va usca sigur", spun oamenii.

CE SPUNE PRIMARUL?

Am fi vrut sa aflam parerea primarului din comuna Grivita despre nemultumirile satenilor, insa cand a aflat ca-l cautam, ne-a transmis ca este prins intr-o sedinta. Dupa mai bine de o ora, a disparut din primarie.

In urma cu doi ani, facea la fel!

Nu e pentru prima oara cand edilul isi pune alegatorii in cap!

Acum, cu noul scandal, am incercat sa-l contactam telefonic, insa edilul nu a catadicsit sa ne ofere un punct de vedere oficial!

Localnicii n-au incotro, sunt la mana celui de Sus.... Asa ca, se roaga sa nu ploua!